b'\n_START_ARTICLE_\nLissabonin strategia\n_START_PARAGRAPH_\nLissabonin strategia eli Lissabonin prosessi on Euroopan unionin kehitt\xc3\xa4missuunnitelma, joka hyv\xc3\xa4ksyttiin Eurooppa-neuvoston huippukokouksessa Lissabonissa maaliskuussa 2000. Strategian tarkoituksena on kehitt\xc3\xa4\xc3\xa4 EU:sta maailman kilpailukykyisin talousalue vuoteen 2015 menness\xc3\xa4._NEWLINE_Ty\xc3\xb6llisyyden osalta kokonaistavoitteena on nostaa vuoteen 2010 menness\xc3\xa4 EU:n keskim\xc3\xa4\xc3\xa4r\xc3\xa4inen ty\xc3\xb6llisyysaste 70 prosenttiin, naisten ty\xc3\xb6llisyysaste 60 prosenttiin ja ik\xc3\xa4\xc3\xa4ntyvien (55\xe2\x80\x9364-vuotiaiden) 50 prosenttiin. N\xc3\xa4ihin tavoitteisiin ei kuitenkaan ole ylletty, vaikka ty\xc3\xb6llisyysasteen kasvattaminen nostettiin yhdeksi keskeisimmist\xc3\xa4 painopistealueista strategiaa uudistettaessa 2005.'